turjo4nis/wikipedia-bn-dump-20250701 huggingface dataset:
প্রথম সহস্রাব্দ

অ্যানো ডোমিনি বা প্রচলিত যুগের প্রথম সহস্রাব্দ ১ থেকে ১০০০ বছর জুড়ে বিস্তৃত একটি সহস্রাব্দ হিসেবে গণনা করা হয় (প্রথম থেকে দশম শতাব্দী; জ্যোতিষশাস্ত্রে: জেডি ১৭২১৪২৫.৫ -২০৮৬৬৬৭.৫)। পূর্ববর্তী সহস্রাব্দের তুলনায় এই সময়কালে বিশ্বের জনসংখ্যা বেশ ধীরে বৃদ্ধি পেয়েছিল। ১ খ্রিস্টাব্দে প্রায় ২০ কোটি জনসংখ্যা থেকে ১০০০ খ্রিস্টাব্দ অবধি মাত্র ৩০ কোটির মতো জনসংখ্যা হয়েছিল।

পশ্চিমা ইউরেশিয়াতে (ইউরোপ এবং নিকট প্রাচ্য), প্রথম সহস্রাব্দ ছিল প্রাচীন যুগ থেকে মধ্যযুগে উত্তরণের সময়। প্রথম শতাব্দী রোমান সাম্রাজ্যের শীর্ষাবস্থান দেখেছিল যা পরবর্তীতে প্রত্নতাত্ত্বিক যুগে ধীরে ধীরে পতনের সম্মুখিন হয় এবং সে সাথে খ্রিস্টান ধর্মের উত্থান ও মহান অভিবাসনের সূচনা হয়। সহস্রাব্দের দ্বিতীয়ার্ধ ইউরোপের আদি মধ্যযুগ হিসেবে পরিচিত এবং পশ্চিমে ভাইকিং সম্প্রসারণ ও পূর্বে বাইজেন্টাইন সাম্রাজ্যের উত্থান দ্বারা চিহ্নিত।

পূর্ব এশিয়ায় প্রথম সহস্রাব্দ এক ব্যাপক সাংস্কৃতিক অগ্রগতির সময় ছিল। এ সময় পূর্ব এশিয়ায় বৌদ্ধধর্মের বিস্তার ঘটেছিল। চীনে দশম শতাব্দীতে পাঁচটি রাজবংশ এবং দশ রাজত্বের সময়কালে নতুন বিচ্ছিন্নতা উপস্থিত হওয়ার আগ পর্যন্ত হান রাজবংশের স্থান দখল করে নেয় চিন রাজবংশ এবং তারপর তাং রাজবংশের আবির্ভাব ঘটে। জাপানে, লোহার সরঞ্জামের ব্যবহারের দরুন কৃষকদের উৎপাদনশীলতা এবং ফসলের ফলন বৃদ্ধির ফলে জনসংখ্যার ব্যাপক বর্ধনশীল প্রবণতা দেখা যায়। জাপানে ইয়ামতো আদালত প্রতিষ্ঠিত হয়। গুপ্ত সাম্রাজ্য গঠনের আগ পর্যন্ত প্রথম সহস্রাব্দ জুড়ে ভারতীয় উপমহাদেশ অসংখ্য রাজ্যে বিভক্ত ছিল। আরব থেকে পশ্চিম এশিয়া, ভারত, উত্তর আফ্রিকা এবং আইবেরীয় উপদ্বীপে  ইসলাম ধর্মের ব্যাপক প্রসার ঘটেছিল যা ইসলামী স্বর্ণযুগে (–০০-১২০০) চূড়ান্ত রূপলাভ করেছিল।

মেসোমেরিকাতে (উত্তর আমেরিকার একটি ঐতিহাসিক ও সাংস্কৃতিক অঞ্চল যা প্রায় বেলিজ হয়ে মধ্য মেক্সিকো, গুয়েতেমালা, হন্ডুরাস, এল সালভাদর, নিকিরাগুয়া ও উত্তর কোস্তারিকা পর্যন্ত বিস্তৃত ছিল) প্রথম সহস্রাব্দ ব্যাপক বিকাশের সময়কাল ছিল যা ক্লাসিক যুগ (২০০-৯০০) নামে পরিচিত। এসময় তেওতিহুয়াকান (মেসোআমেরিকান শহর) একটি মহানগরীতে পরিণত হয় এবং এর সাম্রাজ্য পুরো মেসোআমেরিকাতে আধিপত্য করত। দক্ষিণ আমেরিকায় প্রাক-ইনকা ও উপকূলীয় সংস্কৃতি সমৃদ্ধ হয়েছিল। সেখানে প্রাচীন বিশ্বের সবচেয়ে চিত্তাকর্ষক ধাতুশিল্প এবং উৎকৃষ্ট মৃৎশিল্প তৈরি করা হতো। উত্তর আমেরিকায় সহস্রাব্দের শেষ দিকে মিসিসিপি নদ এবং ওহিও নদীর উপত্যকায় মিসিসিপি সংস্কৃতি গড়ে উঠেছিল। অসংখ্য শহর নির্মিত হয়েছিল এ সময় যার মধ্যে বৃহত্তম শহর কাহোকিয়া বর্তমান ইলিনয় রাজ্যে গড়ে উঠেছিল। কাহোকিয়ায় সন্ন্যাসীদের স্তূপ বা ঢিবি নির্মাণের কাজ শুরু হয়েছিল ৯০০-৯৫০ খ্রিস্টাব্দে।

সাব-সাহারান আফ্রিকাতে, বান্টু অভিবাসন প্রায় ৫ম শতাব্দীর মধ্যে দক্ষিণ আফ্রিকাতে পৌঁছে গিয়েছিল। অন্যদিকে ট্রান্স সাহারান ক্রীতদাস ব্যবসা ৯ম শতাব্দীর মধ্যে সাহারা এবং সোয়াহিলি উপকূল পর্যন্ত বিস্তৃত হয়েছিল।

১ম সহস্রাব্দে যত সভ্যতা, রাজ্য ও রাজবংশ

ঘটনাবলি 
 এখানে  জাতিসংঘ উপঅঞ্চল অনুসারে ঘটনাগুলো সাজানো হয়েছে

উদ্ভাবন, আবিষ্কার ও সূত্রপাত

শতাব্দী ও দশকসমূহ

তথ্যসূত্র 

সহস্রাব্দ
১ম সহস্রাব্দ
রাজশাহী দারুস সালাম কামিল মাদরাসা

রাজশাহী দারুস সালাম কামিল মাদরাসা বাংলাদেশের রাজশাহী মহানগরী শহরে অবস্থিত একটি বিখ্যাত কামিল মাদরাসা। ১৯৫৭ সালে প্রতিষ্ঠিত এই মাদরাসা উত্তরবঙ্গ ও রাজশাহী বিভাগের আলিয়া মাদরাসার অন্যতম শ্রেষ্ঠ প্রতিষ্ঠান। ২০১৯ সালে এই মাদ্রাসাকে সরকারীভাবে মডেল মাদ্রাসা বানানোর প্রস্তাব করা হয়। ২০২১ সালে এই মাদরাসায় মিশরের আল-আজহার বিশ্ববিদ্যালয়ের প্রাক বিশ্ববিদ্যালয় শাখা চালুর সিদ্ধান্ত হয়। বর্তমানে এই মাদরাসার ভারপ্রাপ্ত অধ্যক্ষের দায়িত্ব পালন করছেন জাকির হুসাইন।

ইতিহাস 
রাজশাহীতে ইসলামী শিক্ষার বিস্তার ঘটাতে স্থানীয় বিশিষ্ট ব্যক্তিরা ১৯৫৭ সালের ১৫ ফেব্রুয়ারি এই মাদরাসাটি প্রতিষ্ঠা করেন। পরবর্তীতে ১৯৬১ সালের ৭ জানুয়ারি এই মাদ্রাসা পাকিস্তান সরকার কর্তৃক অনুমোদন লাভ করে। এবং শিক্ষার্থীদের উচ্চ শিক্ষার সুযোগ তৈরি করার জন্য ধীরে ধীরে কামিল মাদরাসায় রুপান্তরিত হয়।

শিক্ষা কার্যক্রম 
রাজশাহী দারুস সালাম কামিল মাদরাসায় ইবতেদায়ী থেকে শুরু করে আলিয়া মাদরাসার সর্বোচ্চ পর্যায় কামিল শ্রেণী পর্যন্ত রয়েছে। এই মাদরাসার দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। বিজ্ঞান বিভাগের ছাত্ররা বিভিন্ন প্রতিযোগিতায় অংশগ্রহণ করে থাকে। এছাড়াও ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।

সুযোগ-সুবিধা 
রাজশাহী শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদরাসা। শিক্ষার্থীদের খেলার মাঠ, পড়াশোনার জন্য লাইব্রেরি থেকে শুরু করে গ্রন্থাগার, গবেষণাগার, এবং মেয়েদের জন্য কমন রুম, মেয়েদের অভ্যন্তরীণ সময় কাটানোর জন্য খেলাধুলার সুযোগ প্রভৃতি।

গ্রন্থাগার 
মাদরাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদরাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদরাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।

চিত্রশালা

তথ্যসূত্র 

রাজশাহী জেলার আলিয়া মাদ্রাসা
রাজশাহী জেলার শিক্ষাপ্রতিষ্ঠান
১৯৫৭-এ পূর্ব পাকিস্তানে প্রতিষ্ঠিত
বাংলাদেশের কামিল মাদ্রাসা
১৯৫৭-এ প্রতিষ্ঠিত শিক্ষাপ্রতিষ্ঠান
রনি স্ক্রুওয়ালা

রনি স্ক্রুওয়ালা (জন্মঃ ৮ সেপ্টেম্বর ১৯৫৬) হচ্ছেন ভারতের একজন চলচ্চিত্র প্রযোজক। ১৯৯০ সালে তিনি ইউটিভি গ্রুপ নামে একটি প্রযোজনা প্রতিষ্ঠান গড়ে তোলেন যেটা দ্বারা চলচ্চিত্র এবং টেলিভিশন নাটক বানানো হয়েছে। এই প্রতিষ্ঠানটি ২০১২ সালে ভেঙে দিয়ে ২০১৪ সালে আরএসভিপি মুভিজ নামের আরেকটি প্রতিষ্ঠান গড়ে তোলেন রনি।

পূর্ব জীবন এবং শিক্ষা
রনি ১৯৫৬ সালে মুম্বাইের একটি পার্সি পরিবারে জন্মগ্রহণ করেন। তিনি মুম্বাইয়ের ক্যাথেড্রাল অ্যান্ড জন কনোন স্কুলে পড়াশোনা করেন। শুরুতে তিনি একটি দাঁতব্রাশ নির্মাণ কারখানা খুলেছিলেন; পরে তিনি চলচ্চিত্র এবং নাটক বানানোর কাজ শুরু করেন। এর আগে আশির দশকে তিনি ক্যাবল টিভির ব্যবসা করতেন যখন ভারতে শুধু দূরদর্শন নামের একটি চ্যানেল ছিলো।

ব্যক্তিগত জীবন
রনির স্ত্রীর নাম হচ্ছে জেরিনা মেহতা, জেরিনা রনির সঙ্গেই ইউটিভি গ্রুপ নামের ব্যবসাপ্রতিষ্ঠান চালান, এছাড়া তাদের 'স্বদেশ ফাউন্ডেশন' নামের একটি এন.জি.ও. আছে। রনির আগে মঞ্জুলা নামের একটি স্ত্রী ছিলো এবং ঐ সংসারে তাদের তৃষা নামের একটি মেয়ে আছে, মঞ্জুলা এবং তৃষা 'লাইটহাউজ প্রজেক্ট' নামের একটি প্রতিষ্ঠান চালান।

তথ্যসূত্র

ভারতীয় চলচ্চিত্র প্রযোজক
১৯৫৬-এ জন্ম
জীবিত ব্যক্তি
মুম্বইয়ের চলচ্চিত্র প্রযোজক
ভারতীয় টেলিভিশন প্রযোজক
মুম্বইয়ের ব্যক্তি
তামিল চলচ্চিত্র প্রযোজক
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
ভারতীয় বিনিয়োগকারী
গুবলেট ব্যাঙ

গুবলেট ব্যাঙ (বৈজ্ঞানিক নাম: Synapturanus mesomorphus) হচ্ছে একটি আমাজন অতিবারী অরণ্যের সরু মুখের ব্যাঙের পরিবারের একটি প্রজাতি। এটি আমাজনের উত্তরের গায়ানা নিচু জলাভূমি অতিবৃষ্টি অরণ্যের কর্দম ভূমিতে পাওয়া গেছে। গুবলেট বা জোম্বি নাম দেয়া হলেও এটি বিপজ্জনক নয়। এটির দৈর্ঘ্য ৪০ (১.৪ ইঞ্চি) মি.মি ‌এবং বেলুনে জলের মত নাদুসনুদুস। গায়ের রং কালো-কমলা, গায়ে সহস্রাধিক ক্ষুদ্র ক্ষুদ্র উজ্জল কমলা বিন্দু রয়েছে ও মুখের সামনের ও বুকের বা নিচের অংশ সাদা এবং চোখের রঙ কালো। জার্মান হারপেটোলজিস্ট (সরীসৃপ ও উভচর বিদ্যান) রাফায়েল আর্নস্ট গায়ানায় পিএইচডি মাঠ কর্মসূচির সময় ব্যাঙটি পেয়েছিলেন।

আবাস্থল
এটি এখন পর্যন্ত আমাজন অতিবারী অরণ্যের উত্তরে গায়ানার নিচু জলাভূমি অঞ্চলে পাওয়া গেছে। এটি মাটির গভীরে গর্ত করে থাকে, ভারী বৃষ্টিপাতের সময় সঙ্গীর প্রতি আবেদন আহ্বান (ডাক দেয়) করে এবং তখন এদের আওয়াজ শোনা যায়।

তথ্যসূত্র

ব্যাঙ
কাতিলা বিনতে আবদিল উজ্জা

কাতিলা বিনতে আবদিল উজ্জা () ছিলেন আবু বকরের প্রথম স্ত্রী।

কাতিলা বিনতে আবদিল উজ্জা মক্কার কুরাইশ বংশের আমির ইবনে লুয়াই গোত্রের সদস্য ছিলেন।  আবু বকরের সাথে তার বিবাহের ফলে আসমা ও আবদুল্লাহ নামে দুইজন সন্তান হয়। আবদুল্লাহ এর জন্মের কয়েকদিন আগে বা পরে আবু বকর তাকে তালাক দেন। এর পরেই আবু বকর ইসলাম গ্রহণ করেছিলেন কিন্তু কাতিলা মুশরিক থেকে গেল।

তাঁদের মেয়ে আসমা মক্কা থেকে হিজরত করার সাত বছর পরে কাতিলা তাকে দেখতে মদিনায় এসেছিলো। তিনি কিশমিশ, স্বচ্ছ মাখন এবং কারাজ (সন্ত গাছের এক প্রজাতির শুঁটি) উপহার নিয়ে এসেছিলেন। কিন্তু, আসমা তার ঘরের মধ্যে তার মাকে প্রবেশ করাননি বা উপহার গ্রহণ করেননি। তিনি আয়েশা (রা.) কে নবীজির নিকট এই বলে পাঠান যে, মায়ের হাদিয়া নেয়া যাবে কিনা? নবীজি বললেন, “তাকে ঘরে আসতে দাও এবং হাদিয়া গ্রহণ করো।”

এ প্রসঙ্গে আল্লাহ তায়ালা সূরা মুমতাহিনার ৮ নং আয়াত অবতীর্ণ করেন:

আরও দেখুন 

 সাহাবি

তথ্যসূত্র

বহিঃসংযোগ 

 http://www.geocities.com/mutmainaa/people/umm_ruman.html 
 https://web.archive.org/web/20050611082507/http://www.geocities.com/mutmainaa/people/asma.html
 http://www.jannah.org/sister/asma.html

আবু বকরের পরিবার
নারী সাহাবা
ইন্টারনেট রিসার্চ টাস্ক ফোর্স

ইন্টারনেট রিসার্চ টাস্ক ফোর্স (আইআরটিএফ) ইন্টারনেট সম্পর্কিত দীর্ঘমেয়াদী গবেষণা সম্পর্কিত বিষয়গুলিতে আলোকপাত করে অন্যদিকে, ইন্টারনেট ইঞ্জিনিয়ারিং টাস্ক ফোর্স (আইইটিএফ), ইঞ্জিনিয়ারিং এবং মানসম্মত স্বল্প মেয়াদী বিষয়গুলিতে মনোনিবেশ করে। ইন্টারনেট রিসার্চ টাস্ক ফোর্স (আইআরটিএফ) ইন্টারনেট প্রোটোকল, অ্যাপ্লিকেশন, আর্কিটেকচার এবং প্রযুক্তি সম্পর্কিত বিষয়ে কাজ করে, দীর্ঘমেয়াদী গবেষণা গ্রুপ তৈরি করে ইন্টারনেটের বিবর্তনের গুরুত্বের গবেষণাকে প্রচার করে।

সংগঠন 
আইআরটিএফ অনেকগুলি কেন্দ্রীয় এবং দীর্ঘমেয়াদী গবেষণা দলগুলির সমন্বয়ে গঠিত। এই গোষ্ঠীগুলি ইন্টারনেট প্রোটোকল, অ্যাপ্লিকেশন, আর্কিটেকচার এবং প্রযুক্তি সম্পর্কিত বিষয়ে কাজ করে। গবেষণা বিষয়গুলির অন্বেষণে গবেষণা সহযোগিতা এবং দলবদ্ধভাবে সম্পাদিত কর্ম বিকাশের জন্য গবেষণা গ্রুপগুলির স্থায়ী দীর্ঘমেয়াদী সদস্যপদ রয়েছে। অংশীদারিত্ব সংগঠনের প্রতিনিধিদের চেয়ে পৃথক অবদানকারীদের দ্বারা হয়। বর্তমান গ্রুপগুলির তালিকা আইআরটিএফের ওয়েবসাইটে পাওয়া যাবে।

আরো দেখুন 
 ইন্টারনেট ইঞ্জিনিয়ারিং টাস্ক ফোর্স

তথ্যসূত্র

বহিঃসংযোগ 
 আইআরটিএফ

টাস্ক ফোর্স
ইন্টারনেট পরিচালনা প্রতিষ্ঠান
কম্পিউটার নেটওয়ার্ক সংগঠন
ইন্টারনেট সম্পর্কিত প্রতিষ্ঠান
.মিল

.মিল () মার্কিন যুক্তরাষ্ট্রের প্রতিরক্ষা বিভাগ এবং এর সহায়ক সংস্থা বা অনুমোদিত সংস্থাগুলির জন্য ইন্টারনেটের ডোমেইন নেম সিস্টেমের একটি স্পনসরকৃত টপ-লেভেল ডোমেইন (এসটিএলডি)। নামটি মিলিটারি থেকে প্রাপ্ত। এটি ১৯৮৫ সালের জানুয়ারিতে তৈরি করা অন্যতম একটি টপ-লেভেল ডোমেইন।

আমেরিকা যুক্তরাষ্ট্রই একমাত্র দেশ যার সামরিক বাহিনীর জন্য টপ-লেভেল ডোমেইন রয়েছে, ইন্টারনেট তৈরিতে মার্কিন যুক্তরাষ্ট্রের সামরিক বাহিনীর ভূমিকার জন্য। অন্যান্য দেশগুলি প্রায়শই এই উদ্দেশ্যে দ্বিতীয় স্তরের ডোমেইন ব্যবহার করে, যেমন, যুক্তরাজ্যের প্রতিরক্ষা মন্ত্রণালয়ের জন্য mod.uk। কানাডা norad.mil ডোমেইন ব্যবহার করছে কারণ তারা যুক্তরাষ্ট্রের সাথে যৌথভাবে উত্তর আমেরিকার মহাকাশ প্রতিরক্ষা কমান্ড পরিচালনা করে।

তথ্যসূত্র

বহিঃসংযোগ 

ইন্টারনেট
জেনেরিক টপ-লেভেল ডোমেইন
স্পনসরকৃত টপ-লেভেল ডোমেইন
কানাডায় ইন্টারনেট
.ইনফো

.ইনফো () ইন্টারনেটের ডোমেইন নেম সিস্টেমের একটি জেনেরিক টপ-লেভেল ডোমেইন (জিটিএলডি)। নামটি information থেকে প্রাপ্ত, যদিও নিবন্ধকরণের প্রয়োজনীয়তাগুলি কোনও নির্দিষ্ট উদ্দেশ্য নির্ধারণ করে না।

.ইনফো ২০০০ সালের এর শেষ দিকে আইসিএএনএন-র অত্যন্ত প্রচারিত ঘোষণার ডোমেইন, সাতটি নতুন জেনেরিক টপ-লেভেল ডোমেইন পর্যায়ক্রমে প্রকাশিত হয়।

ইতিহাস 
.ইনফো তৈরি হওয়ার পর থেকেই অ্যাফিলিয়াস দ্বারা পরিচালিত হয়ে আসছে। ২০০৩ সালে, এটিই প্রথম জিটিএলডি ডোমেইন যা আইইটিএফ স্ট্যান্ডার্ড-ভিত্তিক আন্তর্জাতিক ডোমেইন নামগুলিকে সমর্থন করে।

তথ্যসূত্র

বহিঃসংযোগ 

ইন্টারনেট
টপ-লেভেল ডোমেইন
জেনেরিক টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
আইসিএএনএন

ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন) আমেরিকান একটি মাল্টিস্টেকহোল্ডার গ্রুপ এবং অলাভজনক সংগঠন যা নেটওয়ার্কের স্থিতিশীল এবং সুরক্ষিত অপারেশন নিশ্চিত করে, ইন্টারনেটের নামস্থান এবং সংখ্যাসূচক স্থান সম্পর্কিত বিভিন্ন ডাটাবেসের রক্ষণাবেক্ষণ এবং পদ্ধতি সমন্বয় করার জন্য দায়বদ্ধ। ইন্টারনেট অ্যাসাইন্ড নাম্বারস অথোরিটি (আইএএনএ) ফাংশন চুক্তি অনুসারে কেন্দ্রীয় ইন্টারনেট অ্যাড্রেস পুল এবং ডিএনএস রুট জোন রেজিস্ট্রিগুলির প্রকৃত প্রযুক্তিগত রক্ষণাবেক্ষণের কাজ সম্পাদন করে।

ইতিহাস 
আইসিএনএন প্রতিষ্ঠার আগে, ইন্টারনেট প্রোটোকল শনাক্তকারীদের (শীর্ষ স্তরের ডোমেন এবং আইপি ঠিকানা বিতরণ সহ) রেজিস্ট্রি প্রশাসনের আইএএনএ ফাংশনটি জন পোস্টেল নামে একজন কম্পিউটার বিজ্ঞান গবেষক দ্বারা সম্পাদিত হয়েছিল, যিনি প্রথমে আরপানেট তৈরিতে জড়িত ছিলেন, প্রথমে ইউসিএলএ এবং তারপরে ইউএসসি-আইএসআই তে। ১৯৯৭ সালে পোস্টেল কংগ্রেসের সামনে সাক্ষ্য দিয়েছিল যে এটি এই গবেষণা কাজের একটি "সাইড টাস্ক" হিসাবে এসেছে।

তথ্যসূত্র

বহিঃসংযোগ 

 
 আইসিএনএন ডিএনএস অপারেশন

ইন্টারনেট
ডোমেইন নেম সিস্টেম
ডোমেইন নাম রেজিস্ট্রি
ইন্টারনেটের ইতিহাস
তথ্য প্রযুক্তি সংগঠন
ইন্টারনেট পরিচালনা প্রতিষ্ঠান
মার্কিন যুক্তরাষ্ট্রে ইন্টারনেট
১৯৯৮-এ প্রতিষ্ঠিত সংগঠন
১৯৯৮-এ ক্যালিফোর্নিয়ায় প্রতিষ্ঠিত
ওলন্দাজ তাইওয়ান

তাইওয়ান দ্বীপ, যা অতীতে ফরমোসা নামেও পরিচিত ছিল, ১৬২৪ থেকে ১৬৬২ সাল পর্যন্ত এবং ১৬৬৪ থেকে ১৬৬৮ সাল পর্যন্ত (মোট প্রায় ৪৫ বছর) আংশিকভাবে ওলন্দাজ প্রজাতন্ত্রের নিয়ন্ত্রণে ছিল। আবিষ্কারের যুগের প্রেক্ষাপটে ওলন্দাজ পূর্ব ভারত কোম্পানি চীনের মিং সাম্রাজ্যের সাথে এবং জাপানের তোকুগাওয়া শোগুন রাজ্যের সাথে বাণিজ্যের উদ্দেশ্যে ফরমোসাতে তাদের উপস্থিতি প্রতিষ্ঠা করে। আরেকটি উদ্দেশ্য ছিল পূর্ব এশিয়াতে পর্তুগিজ সাম্রাজ্য ও স্পেনীয় সাম্রাজ্যের বাণিজ্যিক কর্মকাণ্ডে প্রতিদ্বন্দ্বী হওয়া।

ওলন্দাজ শাসনের সময় তাইওয়ানের অর্থনৈতিক উন্নতি হয়। বিপুল পরিমাণে হরিণ শিকারের পাশাপাশি মিং সাম্রাজ্য থেকে আগত হান জাতির শ্রমিকদের ব্যবহার করে ধান ও আখের আবাদ করা হয়। ওলন্দাজরা স্থানীয় আদিবাসীদেরকে খ্রিস্টধর্মে ধর্মান্তরিত করার প্রচেষ্টা চালায় এবং তাদের কাছে স্থানীয় ঐতিহ্যবাহী সংস্কৃতির যে দিকগুলি অগ্রহণযোগ্য ছিল (যেমন কাটা মাথা শিকার, বলপূর্বক গর্ভপাত, উন্মুক্ত স্থানে নগ্নতা), সেগুলি বন্ধ করার চেষ্টা করে।

ওলন্দাজদেরকে দ্বীপের সবাই সাদরে গ্রহণ করেনি। আদিবাসীরা এবং পরবর্তীতে হান শ্রমিকেরা বেশ কয়েকবার বিদ্রোহ করে, যেগুলি ওলন্দাজ সেনাবাহিনী শক্তহাতে দমন করে। ১৭শ শতকের শুরুতে ছিং রাজবংশের উত্থান হলে ওলন্দাজ পূর্ব ভারত কোম্পানি মিং রাজবংশের সাথে সম্পর্ক ছিন্ন করে ছিংদের সাথে মৈত্রী গঠন করে, এবং এর সুবাদে তাদের বাণিজ্যপথ ও জাহাজপথগুলির উপর সম্পূর্ণ নিয়ন্ত্রণ লাভ করে। ১৬৬২ সালে মিংপন্থী কোশিংয়া সেনাদের কর্তৃক জেলান্ডিয়া দুর্গের অবরোধশেষে দ্রুত ওলন্দাজ উপনিবেশের অবসান ঘটে। তারা ওলন্দাজদেরকে দ্বীপ থেকে বহিস্কার করে, এবং মিং রাজবংশের অনুগত ও ছিং রাজবংশবিরোধী থুংনিং রাজ্য প্রতিষ্ঠা করে।

আরও দেখুন 
 ফরমোসা দ্বীপে ওলন্দাজ শান্তি অভিযান 
 আশি বছরের যুদ্ধ 
 হান তাইওয়ানি ভাষার উপরে ওলন্দাজ ভাষার প্রভাব
 তাইওয়ানের ইতিহাস
 লান্ডডাগ

তথ্যসূত্র

গ্রন্থ ও উৎসপঞ্জি 

 
 
 
 
 
 
 
 
 
 —

আরও পড়ুন

বহিঃসংযোগ 

 Formosa in 17th century 
 Dutch Governor of Taiwan (Mandarin)
 Text of the Peace Treaty of 1662
 Exhibition on Dutch period of Taiwan in Tamsui

 
তাইওয়ানের ইতিহাস
এশিয়ার ইউরোপীয় উপনিবেশ স্থাপন
পূর্ব এশিয়ার প্রাক্তন দেশ
প্রাক্তন ওলন্দাজ উপনিবেশ
১৬২৪-এ প্রতিষ্ঠিত রাষ্ট্র ও অঞ্চল
১৬৬২-এ ওলন্দাজ ফরমোসার রদকৃত অঞ্চল
১৭শ শতকে তাইওয়ান
এশিয়ার প্রাক্তন উপনিবেশ
১৬২৪-এ ওলন্দাজ ফরমোসার প্রতিষ্ঠিত অঞ্চল
ওলন্দাজ পূর্ব ভারত কোম্পানির প্রাক্তন বাণিজ্যকুঠি
ওলন্দাজ পূর্ব ভারত কোম্পানির প্রাক্তন বসতি ও উপনিবেশ
ওলন্দাজ পূর্ব ভারত কোম্পানির ইতিহাস
১৭শ শতকে ওলন্দাজ সাম্রাজ্য
এশিয়ায় ইউরোপীয় উপনিবেশ
পূর্ব এশিয়ার প্রাক্তন রাষ্ট্র
১৬৬২-এ বিলুপ্ত
এশিয়ায় প্রাক্তন উপনিবেশ
ক্যালেব ওয়াটস

ক্যালেব ক্যাসিয়াস ওয়াটস (; জন্ম: ১৬ জানুয়ারি ২০০২; ক্যালেব ওয়াটস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব সাউদাম্পটন এবং অস্ট্রেলিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৯ সালে, ওয়াটস অস্ট্রেলিয়া অনূর্ধ্ব-১৭ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ক্যালেব ক্যাসিয়াস ওয়াটস ২০০২ সালের ১৬ই জানুয়ারি তারিখে অস্ট্রেলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওয়াটস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 

২০০২-এ জন্ম
জীবিত ব্যক্তি
অস্ট্রেলীয় পুরুষ ফুটবলার
সাউদাম্পটন ফুটবল ক্লাবের খেলোয়াড়
ফুটবল মধ্যমাঠের খেলোয়াড়
কুইন্স পার্ক রেঞ্জার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
অস্ট্রেলিয়ার আন্তর্জাতিক যুব ফুটবলার
২০২০ গ্রীষ্মকালীন অলিম্পিকের ফুটবলার
অস্ট্রেলিয়ার অলিম্পিক ফুটবলার
ক্রোলি টাউন ফুটবল ক্লাবের খেলোয়াড়
পুরুষ ফুটবল মধ্যমাঠের খেলোয়াড়
এক্সিটার সিটি ফুটবল ক্লাবের খেলোয়াড়
প্লিমাথ আর্গাইল ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
২১শ শতাব্দীর অস্ট্রেলীয় পুরুষ ক্রীড়াবিদ
নেক্টর সানজেনবাম

কর্নেল নেক্টর সানজেনবাম, কেসি, এসসি হলেন ২১ প্যারা এসএফ- এর সজ্জিত ভারতীয় সেনা কর্মকর্তা। তিনি ২০১৫ সালে মায়ানমারে ভারতীয় সেনার বিদ্রোহ বিরোধী অভিযানেরও অংশ ছিলেন।

জীবনের প্রথমার্ধ 
নেক্টর সানজেনবাম জাতীয় প্রতিরক্ষা একাডেমিতে নির্বাচিত হন।  তাকে মারাঠা  লাইট ইনফেন্ট্রিতে  কমিশন দেওয়া হয়েছিল এবং পরে তিনি ২১ প্যারা এসএফ-এ যোগ দেন।

সামরিক কর্মজীবন 
সানজেনবাম একজন সজ্জিত কর্মকর্তা। তিনি তাঁর সাহসী কর্ম, সাহসীকতা এবং অসাধারণ নেতৃত্বের জন্য পরিচিত।

শৌর্য চক্র

২০০৫ সালের প্রজাতন্ত্র দিবসে,  ক্যাপ্টেন সানজেনবামকে মণিপুরে ৮ অক্টোবর ২০০৪-এ এক অভিযানে অসামান্য বীরত্বের জন্য ভারতের তৃতীয় সর্বোচ্চ শান্তিকালীন বীরত্বের পুরস্কার শৌর্য চক্র প্রদান করা হয়। 

কীর্তি চক্র

২০১৫ সালের স্বাধীনতা দিবসে, লেফটেন্যান্ট কর্নেল সানজেনবামকে ৯ জুন ২০১৫-তে তার দুর্দান্ত কর্মের জন্য  ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র প্রদান করা হয়েছিল।  লেফটেন্যান্ট কর্নেল নেক্টর মায়ানমারে সবচেয়ে সাহসী ক্রস সীমান্ত অভিযানে তাঁর দলকে নেতৃত্ব দিয়েছিলেন এবং অসংখ্য বিদ্রোহীদের নির্মূল করেছিলেন।

তথ্যসূত্র 

ভারতীয় সেনা কর্মকর্তা
জীবিত ব্যক্তি
ঋষি কৌশিক

ঋষি কৌশিক (জন্ম ১৩ সেপ্টেম্বর ১৯৭৯) হলেন একজন ভারতীয় অভিনেতা।তিনি বাংলা সিনেমা ও ধারাবাহিক অভিনয় করেছেন। স্টার জলসার একখানে আকাশ নীলের উজান চ্যাটার্জী, ইষ্টি কুটুম এ অর্চিস্মান মুখোপাধ্যায় চরিত্রে অভিনয় করার জন্য তিনি সুপরিচিত।

জীবনের প্রথমার্ধ 
তিনি ১৯৭৯ সালের ১৩ সেপ্টেম্বর আসামের তেজপুরে জন্মগ্রহণ করেন।আসামে বেড়ে উঠলেও ছেলেবেলা থেকে তিনি ভাল বাংলা বলতে পারেন। তিনি তেজপুর একাডেমি এবং গুয়াহাটি বিশ্ববিদ্যালয় থেকে স্নাতক ডিগ্রি অর্জন করেছেন। ২০০২ সালে তিনি কলকাতায় চলে আসেন। তাঁর আসল নাম কামাখ্যা কিঙ্কর কৌশিক। তার ডাক নাম ঋষি।

পেশা 
যৌবনে তিনি ব্যক্তিগত ফিটনেসে মনোনিবেশ করেছিলেন।এখনও তিনি ফিটনেস নিয়ে সচেতন। ২০০১ সালে তিনি আসাম মেলস্টর্ম প্রতিযোগিতা জিতেছিলেন। তিনি মুম্বইয়ের বিখ্যাত গ্ল্যাড্র্যাগস মেগা মডেল ম্যান হান্টের চূড়ান্ত প্রতিযোগী ছিলেন। যেখানে তিনি টিভি হোস্ট শেখর সুমনকে বিচারক হিসেবে পেয়েছিলেন। তার প্রথম চলচ্চিত্রটি ছিল মুনিন বড়ুয়া পরিচালিত অসমীয়া চলচ্চিত্র রং । বাংলায় তার প্রথম কাজ টেলিফিল্ম দমন এ। বাংলা ভাষায় তার প্রথম সিনেমা রিঙ্গো ব্যানার্জি পরিচালিত ক্রান্তি। যেখানে তিনি নেতিবাচক ভূমিকা পালন করেছিলেন।এরপর তিনি জি বাংলার ‘একদিন প্রতিদিন’ ধারাবাহিকে অভিনয় করেন। যা শুরু হয়েছিল ২০০৫ সালে ও শেষ হয় ২০০৭ সালে। এরপর তিনি বেশ কিছু টেলিফিল্মে অভিনয় করেন। ২০০৮ সালে স্টার জলসার এখানে আকাশ নীল ধারাবাহিকে অভিনয় করেন। ২০১৯ সালে তিনি বিজেপিতে যোগ দিয়েছিলেন।

ব্যক্তিগত জীবন 
২০১১ সালে তিনি তার দীর্ঘ সময়ের বান্ধবী ইঞ্জিনিয়ার দেবযানী চক্রবর্তীকে বিয়ে করেন।
যিনি এখন চাকরির সাথে ধারাবাহিকে অভিনয়ও করেন।

টিভি

চলচ্চিত্র এবং ওয়েব সিরিজ 

 ফেলুদা ফেরত (২০২০) মরসুম ১ - ছিন্নমস্তার অভিশাপে বীরেন চৌধুরী/রিংমাস্টার কারান্ডিকার চরিত্রে
 ক্রান্তি - দেব হিসেবে। তার চরিত্রে নেতিবাচক ছায়া ছিল।
 চাঁদের বাড়ি (২০০৭) - জয়দীপ হিসেবে।
 ভিলেন - পুলিশ পরিদর্শক হিসেবে।
 রং (২০০৪) - আসামি ভাষায় প্রথম চলচ্চিত্র।

তথ্যসূত্র

বহিঃ সংযোগ 

 
 
 

১৯৭৯-এ জন্ম
পশ্চিমবঙ্গের ভারতীয় জনতা পার্টির রাজনীতিবিদ
জীবিত ব্যক্তি
ভারতীয় টেলিভিশন অভিনেতা
কলকাতার অভিনেতা
পশ্চিমবঙ্গের অভিনেতা
এশিয়া শক্তি সূচক

এশিয়া শক্তি সূচক () সম্পদ ও প্রভাব পরিমাপের মাধ্যমে ভারতীয়-প্রশান্ত মহাসাগরীয় অঞ্চলে অবস্থিত রাষ্ট্রসমূহের আপেক্ষিক শক্তির মর্যাদাক্রম নির্দেশকারী একটি সূচক, যা অস্ট্রেলিয়াভিত্তিক লোউই ইনস্টিটিউট ২০১৮ সাল থেকে প্রকাশ করে আসছে। এই সূচকে ২৬টি দেশ ও অঞ্চলকে গণনায় ধরা হয়েছে। অর্থনৈতিক সম্পদ, ভবিষ্যৎ সম্পদ, অর্থনৈতিক সম্পর্ক ও কূটনৈতিক প্রভাব --- এই চারটি মানদণ্ডে চীন প্রথম স্থান অধিকার করেছে, অন্যদিকে মার্কিন যুক্তরাষ্ট্র সামরিক ক্ষমতা, সাংস্কৃতিক প্রভাব, ঘাতসহিষ্ণুতা ও প্রতিরক্ষা জালব্যবস্থা --- এই চারটি মানদণ্ডে প্রথম স্থানে রয়েছে।

পরিমাপের পদ্ধতি 
সূচকটি মূলত ভারতীয়-প্রশান্ত মহাসাগরীয় অঞ্চলে আটটি বৃহত্তর মানদণ্ডের নিরিখে এশিয়া মহাদেশের কতগুলি দেশের (এবং এশিয়া-বহির্ভূত দুইটি শক্তি অস্ট্রেলিয়া ও মার্কিন যুক্তরাষ্ট্রসহ) আপেক্ষিক আন্তর্জাতিক শক্তি পরিমাপ করেছে।

আটটি বৃহত্তর বিষয়ভিত্তিক মানদণ্ড নিম্নরূপ (প্রতিটি মানদণ্ডের আপেক্ষিক ওজন শতকার হারে বন্ধনীতে দেওয়া হয়েছে):
 সম্পদ
 অর্থনৈতিক সামর্থ্য (১৭.৫%)
 সামরিক সামর্থ্য (১৭.৫%)
 ঘাতসহিষ্ণুতা (১০%)
 ভবিষ্যৎ সম্পদ (১০%)
 প্রভাব
 অর্থনৈতিক সম্পর্ক (১৫%)
 প্রতিরক্ষা জালব্যবস্থা (১০%)
 কূটনৈতিক প্রভাব (১০%)
 সাংস্কৃতিক প্রভাব (১০%)

বছরমাফিক মর্যাদাক্রম

তথ্যসূত্র 

সূচক সংখ্যা
এশিয়া
অর্থনীতি
কূটনীতি
এশিয়ার অর্থনীতি
অর্থনৈতিক সূচক
সুধা কোঙ্গারা

সুধা কোঙ্গারা হচ্ছেন ভারতের একজন চলচ্চিত্র পরিচালক এবং চিত্রনাট্য পরিচালক যিনি মূলত তামিল চলচ্চিত্রে কাজ করেন। তার জন্ম অন্ধ্র প্রদেশে হয়েছিলো।

২০১৬ সালে তার পরিচালিত চলচ্চিত্র 'ইরুধি ছুত্রু' মুক্তি পায় যেটার জন্য তিনি শ্রেষ্ঠ পরিচালক বিভাগে ফিল্মফেয়ার পুরস্কার - তামিল পান।

কর্মজীবন
সুধা ২০০২ সালের ইংরেজি চলচ্চিত্র 'মিত্র, মাই ফ্রেন্ড' চলচ্চিত্রে চিত্রনাট্য পরিচালক হিসেবে কাজ করেছিলেন। তিনি মণি রত্নমের সহকারী পরিচালক হিসেবে সাত বছর কাজ করেছিলেন। সুধা পরিচালিত প্রথম চলচ্চিত্র ছিলো 'দ্রোহী' যেটা ২০১০ সালে মুক্তি পায়। ২০১৩ সালের মাঝখান দিকে সুধা মাধবনকে নিয়ে চলচ্চিত্র বানানোর পরিকল্পনা করেন। মাধবন এর আগে যখন মণি রত্নম পরিচালিত চলচ্চিত্রে অভিনয় করেছিলেন তখন সুধা সেখানে সহকারী পরিচালক হিসেবে কাজ করেছিলেন। মাধবন অভিনীত 'ইরুধি ছুত্রু' যেটি সুধা পরিচালনা করেছিলেন সেটি সুধা নিজেই তেলুগু ভাষায় 'গুরু' (২০১৭) নামে তৈরি করেন। তিনি এরপর 'সুরারাই পোট্রু' নামের একটি চলচ্চিত্র বানান।

চলচ্চিত্র তালিকা

তথ্যসূত্র

ভারতীয় চলচ্চিত্র পরিচালক
তামিল চলচ্চিত্র পরিচালক
জীবিত ব্যক্তি
ভারতীয় নারী চলচ্চিত্র পরিচালক
ফিল্মফেয়ার পুরস্কার দক্ষিণ বিজয়ী
তেলুগু চলচ্চিত্র প্রযোজক
তেলুগু চলচ্চিত্র পরিচালক
হিন্দি ভাষার চলচ্চিত্র পরিচালক
ভারতীয় নারী চিত্রনাট্যকার
তামিল চিত্রনাট্যকার
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় নারী শিল্পী
অন্ধ্রপ্রদেশের লেখিকা
১৯৭১-এ জন্ম
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক
২১শ শতাব্দীর ভারতীয় লেখিকা
২১শ শতাব্দীর ভারতীয় লেখক
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
অন্ধ্রপ্রদেশের চলচ্চিত্র পরিচালক
শাখা (ব্যাংকিং)

শাখা, ব্যাংকিং কেন্দ্র বা আর্থিক কেন্দ্র হল এমন একটি খুচরা কেন্দ্র বা অবস্থান যেটির মাধ্যমে কোন ব্যাংক বা অন্যান্য আর্থিক প্রতিষ্ঠান তাদের গ্রাহকদের সামনা-সামনি বা স্বয়ংক্রিয় পদ্ধতিতে আর্থিক পরিষেবাদি সরবরাহ করে।

ইতিহাস এবং বর্ণনা 
তৃতীয় শতাব্দীতে পার্সিয়ার (বর্তমানে ইরান) এবং অন্যান্য অঞ্চলের ব্যাংকসমূহ 'সাকস' নামে পরিচিত এক ধরনের ঋণপত্র চালু করে (বর্তমানে মূলত চেক হিসেবে পরিচিত)। ঐ ঋণপত্রগুলো তখন পারস্য অঞ্চলগুলিতে এক ধরনের সমবায় ঘর বা অফিসের মাধ্যমে লেনদেন হতো। ১১০০-১৫০০ সাল থেকে ব্যাংকিং ব্যবস্থা পুরো ইউরোপ জুড়ে প্রসারিত হতে শুরু করে এবং ব্যাংকগুলি আন্তর্জাতিক বাণিজ্যকে সমর্থন করার জন্য বিভিন্ন প্রত্যন্ত অঞ্চল এবং বিদেশী স্থানে 'শাখা' খোলা শুরু করে। ১৩২৭ সালে, ফ্রান্সের অ্যাভিগনে শুধু ইতালীর ব্যাংকসমহের ৪৩টি শাখা ছিল।

বিংশ শতাব্দীর গোড়ার দিকে ব্যাংক অব আমেরিকার তৎকালীন প্রধান আমাদেও জিয়ান্নিনি স্যাটেলাইট শাখা খোলার প্রবণতা জনপ্রিয় করে তুলেছিলেন।  বর্তমানে, ব্যাংকের শাখাগুলি সাধারণত আকারে ছোট অফিসে হয়ে থাকে, বিশেষত বৃহত্তর কোন শপিংমল বা কমপ্লেক্সের মধ্যে।

ঐতিহ্যগতভাবে, ব্যাংক শাখা ছিল সমস্ত আর্থিক সেবা এক জায়গায় পাওয়ার একমাত্র কেদ্র। শাখা থেকে সাধারণত নগদ জমা, নগদ উত্তোলন, ঋণ বিতরণ, আর্থিক পরামর্শ এবং সুরক্ষিত লকার সেবাসহ অন্যান্য আর্থিক পরিষেবা প্রদান করা হয়। একবিংশ শতাব্দীর গোড়ার দিকে শাখা ব্যাংকিং-এর পাশাপাশি অনলাইন ব্যাংকিং, মোবাইল ব্যাংকিং, এটিএম সেবাসমুহ পদান করা শুরু হয়। এসকল ব্যবস্থার মাধ্যমে ব্যাংকগুলো ২৪/৭ গ্রাহকদের আর্থিক পরিষেবা নিশ্চিত করছে। বর্তমানে, ব্যাংকগুলো শাখা ব্যাংকিং ও এটিএম সেবার পাশাপাশি উপশাখার মাধ্যমে ব্যাংকিং সেবা দিচ্ছে। দিন দিন উপশাখা খুবই জনপ্রিয় হয়ে উঠছে। শাখার তুলনায় উপশাখায় মাধ্যমে তুলনামূলক কম জনবল দিয়ে এবং কম খরচে জনসাধারণের দোরগোঁড়ায় ব্যাংকিং সেবা পৌঁছে দেয়া সম্ভব হচ্ছে।

শাখার প্রকারভেদ

পূর্ণ শাখা 
একটি পূর্ণ শাখা থেকে সকল প্রকার ব্যাংকিং পরিষেবা প্রদান করা হয়। শাখা বলতে সাধারণত ব্যাংকের এই সেবা কেদ্রকেই বোঝানো হয়ে থাকে। এসকল শাখার আয়তন তুলনামূলক বড় থাকে এবং জনবলও বেশি থাকে।

উপশাখা 
শাখার তুলনায় উপশাখা একটু ছোট আয়তনের হয়ে থাকে। এই কেন্দ্র থেকে সাধারণত বিশেষ কিছু ব্যাংকিং সেবা যেমন-প্রতয়পত্র ব্যতীত প্রায় সকল পরিষেবাই প্রদান করা হয়।

বিদেশী ব্যাংক শাখা 
কোন এক দেশে নিবন্ধিত ও পরিচালিত ব্যাংক যখন অন্য কোন দেশে শাখা স্থাপনের মাধ্যমে ব্যাংকিং সেবা দিয়ে থাকে তখন সেটি বিদেশী ব্যাংক শাখা হিসেবে বিবেচিত হয়। বিদেশী ব্যাংক শাখাসমূহকে সাধারণত নিবন্ধিত দেশ এবং অন্য যেই দেশে শাখা খোলে সেই দেশের ব্যাংকিং আইন ও প্রবিধান পরিপালন করতে হয়।

ব্যাংকিং বুথ 
ব্যাংকিং বুথ হচ্ছে ব্যাংকের নির্দিষ্ট একটি বা দুটি সেবা প্রদানের উদ্দেশে স্তাপিত সেবা কেন্দ্র। এটি আকারে খুব ছোট সাধারণত এক কক্ষবিশিষ্ট হয়ে থাকে।

তথ্যসূত্র 

ব্যাংকিং পরিভাষা